kung gayon ay ang mag aalahas na si simoun, na inaakalang indio ingles, portuges, amerikano, mulato, cardenal moreno, eminencia negra, ang budhing nag uudyok ng masama sa capitan general, gaya ng tawag ng ilan, ay dili iba palat yaong mahiwagang tao na ang kaniyang pagsipot at pagpanaw ay nataon sa pagkamatay ng magmamana sa mga lupaing yaon. ngunit sino ang ibarra, doon sa dalawang taong kaniyang nakaharap, ang buhay ang patay? ang katanungang ito na itinatanong niya sa sarili, kailan mat napagsasalitaan ang pagkamatay ni ibarra, ay muling pumasok sa kaniyang pag iisip sa harap ng mahiwagang taong yaon. ang namatay ay may dalawang sugat na gawa ng punglo, ayon sa kaniyang napag aralan pagkatapos, at marahil iyon ay gawa ng paghahabulan sa lawa. kung gayon ay si ibarra ang namatay na naparoon upang mamatay sa libingan ng mga magulang, at ang nasang sunugin ang kaniyang bangkay ay marahil nakuha sa ugali sa europa na dooy sinusunog ang patay.